Karl Friedrich Benz
Karlas Frydrikas Bencas (Karl Friedrich Benz; 1844 m. lapkričio 25 d. – 1929 m. balandžio 4 d.) – vokiečių mechanikas ir išradėjas, XIX a. pabaigoje, tuo pat metu kaip ir G. Daimleris, sukūrė automobilį ir 1886 m. sausio 29 d. užpatentavo „motorinį vežimą“ (motorwagen). 1883 m. Manheime jis įkūrė pramoninių variklių gamybos kompaniją „Benz & Cie.“. 1903 m. jis atsistatydino iš šios kompanijos vadovo posto, bet liko valdybos nariu. 1926 m. ši kompanija susijungė su G. Daimlerio kompanija, o bendra kompanija „Daimler-Benz“ nuo tada gamina „Mercedes-Benz“ automobilius.